David Mitchell (verkisto)

David MITCHELL (naskita la 12-an de januaro 1969 en Southport, Merseyside) estas brita verkisto.

 Vivo 
 Li studis anglan kaj usonan literaturon ĉe la Universitato de Kent. Mitchell loĝis dum kelka tempo en la 1990-aj jaroj en Hiroŝimo, Japanio kaj nun loĝas en Irlando. 

David Mitchell estas unu el la aŭtoroj, kiuj kontribuis al la Biblioteko de la Estonteco per la verko From Me Flows What You Call Time(2016), kiu estos publikigita en 2114. 

 Verkado 
Mitchell debutis en 1999 per la romano Ghostwritten. La jenaj romanoj number9dream (2001) kaj Cloud Atlas (2004) ambaŭ estis nomumitaj por la Booker-premio.  En 2003, li estis nomita unu el la plej elstaraj junaj verkistoj de Britio fare de la revuo Granta.   En 2007, li estis inkludita en la listo de la revuo Time de la 100 plej influaj homoj en la mondo. 

Lia romano, Nigra Cigno Verda, estis publikigita en 2006 kaj estis longlistigita por la Booker-premio. En 2010, la kvina romano de Mitchell, La Mil Aŭtunoj de Jacob de Zoet, estis publikigita.

La romanoj de Mitchell karakteriziĝas per la fakto, ke ili interplektas multajn malsamajn temojn kaj rakontojn kaj okazas en malsamaj lokoj en la mondo. 

La intrigo de la unua romano de Mitchell, Ghostwritten (1999), moviĝas ĉirkaŭ la mondo, de Okinawa ĝis Mongolio ĝis antaŭ-jarmila Novjorko, kun naŭ rakontantoj rakontantaj historiojn kiuj interplektiĝas kaj intersekciĝas.  La verko gajnis la premion John Llewellyn-Rhys (por la plej bona brita verko verkita de aŭtoro sub 35 -jaraĝa) kaj estis en la fina listo de kandidatoj por la premio Guardian First Book.

 Verkaro 

 Ghostwritten (1999)
 number9dream (2001)
 Cloud Atlas (2004)
 Black Swan Green (2006)
 The Thousand Autumns of Jacob de Zoet (2010)
 The Bone Clocks (2014)
 Slade House (2015)
 From Me Flows What You Call Time (2016, publikigota 2114)

 Referencoj 

 Eksteraj ligiloj 

 Oficiala retejo
 profilode David Mitchell ĉe la oficiala retejo de la Booker Premio 

Kategorio:Britaj verkistoj